CELEX: E2012C0265
Language: ro
Date: 2012-07-05 00:00:00
Title: Decizia nr. 265/12/COL a Autorității AELS de Supraveghere din 5 iulie 2012 de aprobare a planului de intervenție prezentat de Norvegia în cazul bolilor exotice repertoriate la animalele de acvacultură

8.11.2012   
            
            
               RO
            
            
               Jurnalul Oficial al Uniunii Europene
            
            
               C 340/4
            
         DECIZIA NR. 265/12/COL A AUTORITĂȚII AELS DE SUPRAVEGHERE
   din 5 iulie 2012
   de aprobare a planului de intervenție prezentat de Norvegia în cazul bolilor exotice repertoriate la animalele de acvacultură
   2012/C 340/03
   AUTORITATEA AELS DE SUPRAVEGHERE,
   având în vedere actul menționat în anexa I capitolul I partea 3.1 punctul 8a din Acordul privind SEE,
   Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1) astfel cum a fost rectificată și modificată,
   având în vedere Decizia nr. 259/12/COL a Colegiului, prin care membrul competent al colegiului este împuternicit să adopte prezenta decizie,
   întrucât:
   În conformitate cu articolul 47 alineatul (1) din Directiva 2006/88/CE, Norvegia a elaborat un plan de intervenție în cazul bolilor exotice repertoriate la animalele de acvacultură.
   La 30 iunie 2011, astfel cum se prevede la articolul 47 alineatul (4) din Directiva 2006/88/CE, Norvegia a prezentat planul de intervenție pentru a fi aprobat de Autoritate.
   În strânsă cooperare cu Comisia Europeană, Autoritatea a examinat planul de intervenție în cazul bolilor exotice repertoriate la animalele de acvacultură.
   În plus, în aprilie 2012, Autoritatea a efectuat o misiune în Norvegia cu privire la planurile de intervenție.
   Analiza efectuată de către Autoritate și investigațiile întreprinse în timpul misiunii din Norvegia arată că planul de intervenție prezentat de Norvegia îndeplinește cerințele prevăzute la articolul 47 și în anexa VII la Directiva 2006/88/CE.
   Prin Decizia nr. 259/12/COL, Autoritatea a înaintat chestiunea Comitetului Veterinar al AELS care asistă Autoritatea AELS de Supraveghere. Comitetul a aprobat în unanimitate propunerea înaintată de către Autoritate. În consecință, măsurile prevăzute în prezenta decizie sunt conforme cu avizul unanim al Comitetului Veterinar al AELS, care asistă Autoritatea AELS de Supraveghere, iar textul final al măsurilor rămâne neschimbat.
   Prin urmare, este necesar să se aprobe planul de intervenție prezentat de Norvegia în cazul bolilor exotice repertoriate la animalele de acvacultură,
   ADOPTĂ PREZENTA DECIZIE:
   Articolul 1
   Planul de intervenție prezentat de Norvegia în cazul bolilor exotice repertoriate la animalele de acvacultură se aprobă.
   Articolul 2
   Prezenta decizie intră în vigoare la 5 iulie 2012.
   Articolul 3
   Prezenta decizie se adresează Norvegiei.
   Articolul 4
   Prezenta decizie este autentică în limba engleză.
   
      Adoptată la Bruxelles, 5 iulie 2012.
      
         
            Pentru Autoritatea AELS de supraveghere
         
         Sverrir Haukur GUNNLAUGSSON
         
            Membru al Colegiului
         
         Florence SIMONETTI
         
            Director interimar
         
      
   
   
      (1)  JO L 328, 24.11.2006, p. 14 și Suplimentul SEE nr. 32, 17.6.2010, p. 1, în limba islandeză, și Suplimentul SEE nr. 35, 23.6.2011, p. 44, în limba norvegiană.